MT
C 418/36
Il-Ġurnal Uffiċjali tal-Unjoni Ewropea
31.10.2022
Dispożittiv 1) Ma hemmx iktar lok li tingħata deċiżjoni dwar ir-rikors.
2) Etablissements Nicolas u St. Nicolaus a.s. huma kkundannati għall-ispejjeż rispettivi tagħhom, kif ukoll, kull waħda minnhom, għal nofs l-ispejjeż sostnuti mill-Uffiċċju tal-Proprjetà Intellettwali tal-Unjoni Ewropea (EUIPO).
(1)
ĠU C 338, 23.8.2021.
Digriet tal-Qorti Ġenerali tas-7 ta’ Settembru 2022 – Prigozhin vs Il-Kunsill (Kawża T-75/22) (1) (“Rikors għal annullament – Politika estera u ta’ sigurtà komuni – Miżuri restrittivi meħudin b’reazzjoni għall-ksur gravi tad-drittijiet tal-bniedem u għall-preġudizzji gravi għal dawn id-drittijiet – Motivi li jsemmu l-isem tar-rikorrent bħala l-finanzier tal-grupp Wagner – Kunsiderazzjonijiet ifformulati fil-motivi – Atti li ma jistgħux jiġu kkontestati – Inammissibbiltà”) (2022/C 418/49) Lingwa tal-kawża: il-Franċiż Partijiet Rikorrent: Yevgeniy Viktorovich Prigozhin (Saint Petersbourg, ir-Russja) (rappreżentant: M. Cessieux, avukat) Konvenut: Il-Kunsill tal-Unjoni Ewropea (rappreżentanti: M.-C. Cadilhac u V. Piessevaux, aġenti)
Suġġett Permezz tar-rikors tiegħu bbażat fuq l-Artikolu 263 TFUE, ir-rikorrent jitlob l-annullament tad-Deċiżjoni tal-Kunsill (PESK) 2021/2197 tat-13 ta’ Diċembru 2021 li temenda d-Deċiżjoni (PESK) 2020/1999 li tikkonċerna miżuri restrittivi kontra l-ksur u l-abbużi serji tad-drittijiet tal-bniedem (ĠU 2021, L 445 I, p.
17) u tar-Regolament ta’ Implimentazzjoni tal-Kunsill (UE) 2021/2195 tat-13 ta’ Diċembru 2021 li jimplimenta r-Regolament (UE) 2020/1998 dwar miżuri restrittivi kontra ksur u abbużi serji tad-drittijiet tal-bniedem (ĠU 2021, L 445 I, p. 10), sa fejn dawn iż-żewġ atti jindikawh bħala l-finanzier tal-grupp Wagner.
Dispożittiv 1) Ir-rikors huwa miċħud bħala inammissibbli.
2) Yevgeniy Viktorovich Prigozhin għandu jbati l-ispejjeż tiegħu stess kif ukoll dawk tal-Kunsill tal-Unjoni Ewropea.
(1)
ĠU C 148, 4.4.2022.
Digriet tal-Qorti Ġenerali tas-6 ta’ Settembru 2022 – Farco-Pharma vs EUIPO – Infarco (FARCO) (Kawża T-179/22) (1) (“Trade mark tal-Unjoni Ewropea – Proċedimenti ta’ oppożizzjoni – Irtirar tal-oppożizzjoni – Ma hemmx lok li tingħata deċiżjoni”) (2022/C 418/50) Lingwa tal-kawża: il-Ġermaniż Partijiet Rikorrenti: Farco-Pharma GmbH (Köln, il-Ġermanja) (rappreżentant: V. Schoene, avukat)